Susanne Flytkjær fra Aalborg skal sammen med Lis Jensen fra Rødhus og Bjarne Mørch Larsen fra Brønderslev forsøge at få Enhedslisten ind i regionsrådet i Nordjylland. Partiet har valgt de tre til spidskandidater til regionsrådsvalget 19. november. - Vi mener, vi stiller med et stærkt hold i spidsen til regionsrådsvalget, og håber at borgerne i Nordjylland vil kvittere med at sikre, at vi bliver repræsenteret i regionsrådet, siger Susanne Flytkjær i en pressemeddelelse. Enhedslisten har kun valgt de tre spidskandidater til listen. De øvrige kandidater vælges på et medlemsmøde til september.

Referat:
Enhedslisten i Nordjylland har valgt deres topkandidater til Regionsrådsvalget 19. november.